ระทึก! พบระเบิดเพลิงย่านประตูน้ำ เจ้าหน้าที่รุดตรวจสอบเก็บกู้
ระทึก! พบระเบิดเพลิงย่านประตูน้ำ เจ้าหน้าที่รุดตรวจสอบเก็บกู้
ระทึก! พบระเบิดเพลิงย่านประตูน้ำ เจ้าหน้าที่รุดตรวจสอบเก็บกู้
7 ส.ค. 2562

ผู้สื่อข่าวรายงานว่าเมื่อเวลาประมาณ 09.30 น. วันนี้ (7 ส.ค.) มีผู้พบวัตถุต้องสงสัยในร้านขายผ้าแห่งหนึ่ง ย่านประตูน้ำ กรุงเทพมหานคร มีลักษณะคล้ายพาวเวอร์แบงก์ หรือ อุปกรณ์เก็บประจุไฟฟ้าสำหรับชาร์จโทรศัพท์มือถือ โดยที่ไม่ทราบว่าเป็นของใคร
เหตุนี้ทำให้ตำรวจที่รับผิดชอบพื้นที่ดังกล่าวรุดเข้าตรวจสอบ และภายหลังพบว่าเป็นระเบิดเพลิง จึงประสานให้เจ้าหน้าที่เก็บกู้ระเบิดมาทำลาย จนสามารถกำจัดได้ในที่สุด
การพบวัตถุต้องสงสัยครั้งนี้เกิดขึ้นหลังเพียง 5 วันหลังจากเมื่อวันศุกร์ที่ผ่านมา (2 ส.ค.) มีการวางระเบิดและการพบวัตถุต้องสงสัยกว่า 10 จุดในกรุงเทพมหานคร แต่จนถึงขณะนี้ยังไม่ทราบว่าใครอยู่เบื้องหลังเหตุการณ์เหล่านี้กันแน่ ขณะเดียวกัน เจ้าหน้าที่ระดับสูงในรัฐบาลและกองทัพ ต่างให้สัมภาษณ์ไม่ตรงกันว่าผู้ก่อเหตุเป็นกลุ่มใด